Handwerk: Hierdie vilt-geskenkkaartjies is te dierbaar(Foto: Met vergunning van Idees-tydskrif.) Maak jou geskenke ekstra besonders deur jou eie diertjiekaartjies uit vilt te maak. Die internet is jou beste maatjie hier. Tik net “Christmas animal templates” en “bauble templates” in en jy sal letterlik honderde patrone te kies en te keur kry. Of anders kan jy Idees se patrone gebruik wat ons vir jou sal aanstuur as jy jou besonderhede in die inskrywingvorm hieronder verskaf. Hierdie projek is maklik en jy kan sommer ŉ hele paar kaartjies in ŉ dag of wat klaarmaak. Wenk: Gebruik die kaartjies as Kersboomversierings. Plak net ŉ stukkie borduurgare in ŉ lusvorm aan die agterkant vas om dit aan jou boom te hang. Idees het dié projek spesiaal vir Maroela Media se lesers beskikbaar gestel. Die artikel het oorspronklik in Idees se November/Desember 2019-uitgawe verskyn.